ai4bharat/Pralekha huggingface dataset:
संरक्षण मंत्रालय
आयएनएचएस अश्विनी इथे बॉम्बे मेडिकल काँग्रेसची 76वी वार्षिक परिषद संपन्न
मुंबई, 29 मार्च 2022
बॉम्बे मेडिकल काँग्रेसची 76 वी वार्षिक परिषद गेल्या आठवड्यात  आयएनएचएस अश्विनी, मुंबई येथे ऑनलाइन पद्धतीने आयोजित करण्यात आली होती.
परिषदेची सुरुवात एका छोटेखानी उद्घाटन सोहळ्याने झाली. यावेळी व्हाईस अॅडमिरल अजेंद्र बहादूर सिंग, पीव्हीएसएम, एव्हीएसएम, व्हीएसएम, एडीसी, ध्वजाधिकारी कमांडिंग इन चीफ नौदल पश्चिम विभाग, सर्जन व्हाईस ऍडमिरल रजत दत्ता, एव्हीएसएम, एसएम, व्हीएसएम, पीएचएस, सशस्त्र दल वैद्यकीय सेवा महासंचालकआणि इतर वरिष्ठ सेवा अधिकारी आणि नागरी मान्यवर उपस्थित होते.
या परिषदेत प्रसिद्ध राष्ट्रीय आणि आंतरराष्ट्रीय तज्ञांनी भाषणे दिली. व्हाईस ऍडमिरल के. स्वामीनाथन, एव्हीएसएम, व्हीएसएम, चीफ ऑफ स्टाफ, वेस्टर्न नेव्हल कमांड यांच्या अध्यक्षतेखालील एका सत्रात " आरोग्यसेवेची नव्याने कल्पनामांडणी: काय भविष्य आधीच इथे आहे?" या विषयावर सर्जन व्हाईस ऍडमिरल नवीन चावला, एव्हीएसएम, व्हीएसएम, पीएचएस, नौदलाच्या वैद्यकीय सेवेचे महासंचालक यांनी वेस्टर्न नेव्हल कमांडचे भाषण दिले.
कॅमेरॉन पिंटो व्याख्यानमालेत डॉ. सौम्या स्वामीनाथन यांचे "आपण आणखी एका महीमारीसाठी चांगल्यारीतीने तयार आहोत का?" आणि चेतन भगत यांचे मेंडा-साळसकर व्याख्यानमालेतील “शब्दांद्वारे उपचार” ही व्याख्याने या परिषदेतील इतर काही ठळक वैशिष्ट्ये आहेत. याव्यतिरिक्त, डॉ. जरीर उडवाडिया आणि डॉ. प्रिया अब्राहम यांसारख्या प्रख्यात वैद्यकीय व्यावसायिकांनीही व्याख्याने दिली.
या परिषदेत 'जर्नल ऑफ द मरीन मेडिकल सोसायटी' च्या 24 व्या आवृत्तीचे प्रकाशन, पदव्युत्तर विद्यार्थ्यांसाठी ऑनलाइन कागदरहीत आणि ई-पोस्टर स्पर्धा, समकालीन वैद्यकीय समस्यांवरील वादविवाद आणि आंतरमहाविद्यालयीन अंडरग्रॅज्युएट परिसंवाददेखील झाले.
सशस्त्र दलातील अनेक डॉक्टर्स आणि वरिष्ठ प्राध्यापक सदस्य, रहिवासी, इंटर्न आणि वैद्यकीय अधिकारी यांच्यासह नागरी मान्यवर या परिषदेला उपस्थित होते.S.Kakade/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
ग्राहक व्यवहार, अन्न आणि सार्वजनिक पुरवठा मंत्रालय
मुंबईतील छत्रपती शिवाजी महाराज आंतरराष्ट्रीय विमानतळाच्या, टर्मिनल-2 इथल्या डोमॅस्टिक डिपार्चर हॉल, कोकोकार्ट कॅफे इथे भारतीय मानक ब्युरो अधिकाऱ्यांचा छापा
मुंबई, 5 जानेवारी 2023
खेळण्यांच्या दर्जाचे उल्लंघन केल्याबाबत प्राप्त झालेल्या तक्रारीवरुन , भारतीय मानक ब्युरोच्या मुंबई शाखा कार्यालय-I अधिकाऱ्यांच्या पथकाने, मुंबईतील छत्रपती शिवाजी महाराज आंतरराष्ट्रीय विमानतळाच्या, टर्मिनल-2 इथल्या डोमॅस्टिक डिपार्चर हॉल, कोकोकार्ट कॅफे इथे छापा घातला.
कंपनीने सॉफ्ट टॉईजसह येणाऱ्या किंडर जॉय चॉकलेट टी  150 जीएमची आयात केल्याचे छाप्या दरम्यान आढळले. खेळणी गुणवत्ता नियंत्रण आदेशानुसार  सर्व खेळणी आयएस 9873-भाग 1 नुसार बीआयएस प्रमाणित असावीत, त्यांच्याकडे वैध मानक चिन्ह असावे तसेच त्यावर बीआयएस परवाना क्रमांक असायला हवा. शोधसत्र आणि जप्ती दरम्यान सापडलेली सॉफ्ट खेळणी आयएस 9873 नुसार बीआयएस प्रमाणित नव्हती. हे खेळणी गुणवत्ता नियंत्रण आदेशाचे उल्लंघन आहे. धाडसत्रा दरम्यान सापडलेली अशी 201 खेळणी जप्त करण्यात आली आणि चलन बिलांच्या प्रती जमा करण्यात आल्या. यावरुन ही खेळणी विकण्यात कंपनीचा सहभाग असल्याचे सूचित होते. बीआयएस कायदा 2016 च्या कलम 17 चे हे उल्लंघन आहे. या गुन्ह्यासाठी न्यायालयात खटला दाखल करण्याची कारवाई सुरु करण्यात आली आहे.
प्रमाणित चिन्ह, वैध परवाना नसेल तर कोणतीही व्यक्ती बीआयएस कायदा - 2016 नुसार, अशा कोणत्याही वस्तूंचे उत्पादन, आयात, वितरण, विक्री, भाड्याने देणे, साठवणूक करणे किंवा विक्रीसाठी प्रदर्शन करणे आदी करू शकत नाही. अशा परवाना धारक विक्रेते इत्यादींच्या दंड आणि दायित्वांसाठी नागरीक पुढील लिंकच्या सहाय्याने कायदा-2016 पाहू शकतात.  .
क्यूसीओ आदेशाचे उल्लंघन केल्यास बीआयएस कायदा 2016 नुसार दोन वर्षांपर्यंत कारावास किंवा किमान 2,00,000 रुपये दंड किंवा दोन्ही अशी शिक्षा आहे. म्हणून, सर्व ग्राहकांना बीआयएस केअर अॅप वापरण्यास प्रोत्साहन दिले जाते . तसेच खरेदी करण्यापूर्वी, बीआयएस संकेतस्थळावर http://www.bis.gov.in भेट देऊन उत्पादनावर आयएसआय चिन्हाची सत्यता पडताळून पाहण्याची विनंती केली जाते. प्रचंड नफा कमावण्यासाठी बनावट आयएसआय चिन्हांकित उत्पादने तयार करून ग्राहकांना विकली जात असल्याचे अनेक वेळा निदर्शनास आले आहे.
कोणत्याही उत्पादनावर आयएसआय चिन्हाचा गैरवापर केल्याचे आढळल्यास, प्रमुख, एमयूबीओ-II, पश्चिम विभागीय कार्यालय बीआयएस, दुसरा मजला, एनटीएच, एफ-10, एमआयडीसी, अंधेरी , मुंबई - 400093 यांना कळवावे अशी नागरिकांना विनंती आहे.
hmubo2@bis.gov.in यावर ई-मेलद्वारेही अशी तक्रार नोंदवता येतील. अशा माहितीचा स्रोत गोपनीय ठेवला जाईल.
बीआयएस बद्दल
भारतीय मानक ब्युरो  ही भारतीय राष्ट्रीय मानक संस्थेची एक शाखा आहे. बीआयएस कायदा 2016 अंतर्गत, हीची स्थापना झाली.
मानकांचे सूत्रीकरण, उत्पादन प्रमाणन, प्रयोगशाळा चाचणी आणि प्रणाली प्रमाणन ही बीआयएसची मुख्य कामे आहेत.
सुरक्षित, विश्वासार्ह आणि दर्जेदार वस्तू प्रदान करून, आरोग्याचे धोके कमी करत ग्राहक, पर्यावरणाचे रक्षण इत्यादींच्या माध्यमातून बीआयएस राष्ट्रीय अर्थव्यवस्थेत योगदान देत आहे.
N.Chitale/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
कृषी मंत्रालय
खरीप हंगाम 2020-21 मध्ये किमान हमीभावानुसार झालेले कृषी व्यवहार
55132.98 कोटी रुपयांची धान खरेदी करण्यात आली असून 25.34 लाख शेतकऱ्यांना लाभ मिळाला आहे
नवी दिल्ली , 20 नोव्हेंबर 2020
चालू खरीप विपणन हंगाम 2020-21 मध्ये सरकार सध्याच्या एमएसपी धोरणानुसार खरीप हंगाम 2020-21 मध्ये शेतकऱ्यांकडून धान्य खरेदी करीत आहे.
पंजाब, हरियाणा, उत्तर प्रदेश, तेलंगणा, उत्तराखंड, तामिळनाडू, चंदीगढ, जम्मू आणि काश्मीर, केरळ, गुजरात, आंध्रप्रदेश, ओदिशा आणि महाराष्ट्रामध्ये खरीप हंगाम 2020-21 मध्ये धान्य खरेदी सुरळीत सुरू आहे. 19 नोव्हेंबर 2020 रोजी 292.01 लाख मेट्रीक टन धान्य खरेदी झाली असून मागील वर्षीच्या 200.74 लाख मेट्रीक टन धान्य खरेदीच्या तुलनेत यावर्षी 17.9 टक्क्यांची वृद्धी झाली आहे. 292.01 एलएमटीच्या एकूण खरेदीपैकी एकट्या पंजाबने 200.74 एलएमटी धान खरेदी केली असून ती एकूण खरेदीच्या 68.74% आहे.
आतापर्यंत 55132.98 कोटी रुपयांची धान खरेदी करण्यात आली असून त्याचा लाभ 25.34 लाख शेतकऱ्यांना मिळाला आहे.
राज्यांकडून आलेल्या प्रस्तावाच्या आधारे तामिळनाडू, कर्नाटक, महाराष्ट्र, तेलंगणा, गुजरात, हरयाणा, उत्तर प्रदेश, ओदिशा, राजस्थान आणि आंध्रप्रदेश या राज्यांसाठी खरीप विपणन हंगाम 2020 च्या डाळी व तेलबियांच्या 45.10 एलएमटीच्या खरेदीस मान्यता देण्यात आली.
19 नोव्हेंबर 2020 पर्यंत, केंद्र सरकारने आपल्या नोडल संस्थेच्या माध्यमातून, 63625.68 लाख मेट्रिक टन मूग, उडीद, भुईमुगाच्या शेंगा आणि सोयाबीनची खरेदी हमीभावानुसार केली आहे. 344.35 कोटी रुपयांच्या या खरेदीचा लाभ महाराष्ट्रासह इतर तीन राज्यांतील 36988 शेतकऱ्यांना झाला आहे.
महाराष्ट्रासह दहा राज्यांमध्ये किमान हमीभावाने कापूस खरेदी सुरळीतपणे सुरू आहे. 19 नोव्हेंबर 2020 पर्यंत 5710.27 कोटी रुपये किंमतीच्या 1872353 कापसाच्या गाठींची खरेदी केली असून 370850 शेतकऱ्यांना याचा लाभ झाला आहे.
S.Thakur/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 58
नौवहन मंत्रालय
स्वदेशी बनावटीच्या ‘विक्रांत’ या विमानवाहू युध्दनौकेचे पहिले सागरी परीक्षण
नवी दिल्ली, 4 ऑगस्ट 2021
केंद्रीय बंदरे, नौवहन आणि जलमार्ग मंत्री सर्वानंद सोनोवाल यांनी स्वदेशी बनावटीच्या ‘विक्रांत’ या विमानवाहू युध्दनौकेच्या सर्वात प्रथम होत असलेल्या सागरी परिक्षणांची सुरुवात केली. भारताच्या सर्वात जटील यंत्रणा असलेल्या ‘विक्रांत’ या विमानवाहू युध्दनौकेची बांधणी भारतीय नौदलाच्या कोचीन शिपयार्डमध्ये संपूर्ण स्वदेशी पद्धतीने करण्यात आली आहे. स्वदेशी विमानवाहू युध्दनौकेची रचना आणि बांधणी यशस्वी होणे ही देशासाठी खूप मोठी सफलता आहे असे सोनोवाल म्हणाले. पंतप्रधान नरेंद्र मोदी यांनी सुरु केलेल्या ‘मेक इन इंडिया’ आणि ‘आत्मनिर्भर भारत’ या उपक्रमांचे हे खऱ्या अर्थाने प्रतिबिंब आहे असे त्यांनी सांगितले. राष्ट्राला अभिमान वाटावा अशी कामगिरी केल्याबद्दल केंद्रीय मंत्र्यांनी कोचीन शिपयार्ड आणि भारतीय नौदलाचे अभिनंदन केले आहे.
विक्रांत नौकेवरील दिशादर्शक यंत्रणा, संपर्क यंत्रणा आणि मुख्य सांगाड्यातील साधने यांच्या परीक्षणासोबत नौकेला पाण्यावर प्रवास करण्यासाठी आवश्यक यंत्रणेचे देखील कठोर परीक्षण केले जाणार आहे. बंदराच्या ठिकाणी या नौकेवरील विविध साधनांचे परीक्षण केल्यानंतर या स्वदेशी विमानवाहू युध्दनौकेचे प्रत्यक्ष सागरी परीक्षण करता येणे, विशेषतः कोविड-19 महामारीच्या कठीण काळात हे शक्य करणे हे देशासाठी फार मोठे यश आहे असे त्यांनी सांगितले. केंद्रीय बंदरे, नौवहन आणि जलमार्ग मंत्रालयाच्या मजबूत पाठींब्याने कोचीन शिपयार्डच्या बांधणी गोदामात ऑगस्ट 2013 मध्ये स्वदेशी बनावटीच्या विमानवाहू नौकांच्या बांधणीची सुरुवात झाल्यामुळे भारताने विमानवाहू जहाजांची रचना आणि बांधणी करण्याची क्षमता असणाऱ्या देशांच्या गटात दिमाखात प्रवेश केला होता.
‘विक्रांत’ या स्वदेशी विमानवाहू युध्दनौकेची मूळ रचना भारतीय नौदलाच्या नौदल रचना संचालनालयाने भारतात विकसित केली आहे. तसेच या नौकेची संपूर्ण तपशीलवार अभियांत्रिकी रचना, बांधणी व त्यावरील प्रणालींचे एकत्रीकरण हे सर्व काम कोचीन शिपयार्ड मर्यादित या कंपनीने केले आहे. देशाच्या इतिहासात पहिल्यांदाच एखाद्या विमानवाहू नौकेच्या आकाराच्या जहाजाचे संपूर्ण त्रिमितीय मॉडेल आधी तयार करण्यात आले आणि या त्रिमितीय मॉडेलच्या आधाराने निर्मितीसंबंधी आरेखने तयार करण्यात आली.
'विक्रांत’ या सर्वात मोठ्या स्वदेशी विमानवाहू युध्दनौकेची बांधणी देशात करण्यात आली असून तिचे वजन सुमारे 40,000 टन आहे.
ही विमानवाहू युध्दनौका म्हणजे एक तरंगते शहर असून विमानांच्या परिचालनासाठी असलेल्या तळाचे क्षेत्रफळ दोन फूटबॉल मैदानांच्या एकत्र क्षेत्रफळाइतके आहे.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 241
उपराष्ट्रपती कार्यालय
75 व्या स्वातंत्र्यदिनाच्या पूर्वसंध्येला उपराष्ट्रपतींकडून देशवासियांना शुभेच्छा
नवी दिल्ली, 14 ऑगस्ट 2021
स्वातंत्र्यदिनाच्या पूर्वसंध्येला उपराष्ट्रपती एम. व्यंकय्या नायडू यांनी देशवासियांना शुभेच्छा दिल्या आहेत.संपूर्ण संदेश असा आहे-
“स्वातंत्र्यदिनाच्या आनंददायी प्रसंगी देशवासियांचे माझ्याकडून हार्दिक अभिनंदन आणि शुभेच्छा. आपण आपल्या स्वातंत्र्याच्या 75 व्या वर्षात प्रवेश करत आहोत, त्यानिमित्ताने आपण आपल्या संस्थापक नेत्यांच्या शौर्य आणि बलिदानाचे स्मरण करूया, ज्यांनी आपल्या देशाला स्वातंत्र्य मिळवून दिले आणि त्यांच्या स्वप्नांतील भारताच्या उभारणीसाठी झटण्याचा संकल्प केला.
या महत्त्वाच्या प्रसंगी, आपण हे देखील लक्षात ठेवूया की आपल्या राष्ट्राची प्रगती आणि कल्याण यांचा आपल्या देशातील प्रत्येक व्यक्तीला विकासाचे फायदे आणि सन्माननीय जीवन सुनिश्चित करण्यावर प्रभाव पडतो. आपल्या 'विचारांचे आदानप्रदान आणि एकमेकांची देखभाल ' या सांस्कृतिक मूल्यामागचा मूलभूत विश्वास आहे. ‘आपल्या सर्व नागरिकांसाठी सुरक्षितता - न्याय, स्वातंत्र्य, समानता आणि बंधुत्व’ हा उदात्त घटनात्मक आदर्श साध्य करण्यासाठी आपण एकत्र काम करायला हवे.
स्वातंत्र्यदिनाच्या या आनंदाच्या प्रसंगी, आपण पुन्हा एकदा आपल्या आंतरिक सामर्थ्यांचा पुन्हा शोध घेण्यासाठी, आपल्या लोकांच्या अफाट क्षमतेची जाणीव करण्यासाठी आणि भारताला विविध राष्ट्रांच्या समुदायामध्ये योग्य स्थान मिळवून देण्यासाठी समर्पित भावनेने कार्य करण्याचा पुन्हा संकल्प करूया,”असे या संदेशात म्हटले आहे.
N.Chitale/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
मंत्रिमंडळ
2022-23 ते 2025-26 या आर्थिक वर्षांसाठी 4800 कोटी रुपयांच्या आर्थिक तरतुदीसह “व्हायब्रंट व्हिलेज प्रोग्राम” या केंद्र पुरस्कृत योजनेला मंत्रिमंडळाची मंजुरी
नवी दिल्ली, 15 फेब्रुवारी 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने 2022-23 ते 2025-26 या आर्थिक वर्षांसाठी 4800 कोटी रुपयांच्या आर्थिक तरतुदीसह “व्हायब्रंट व्हिलेज प्रोग्राम” या केंद्र पुरस्कृत योजनेला मंजुरी दिली आहे.
उत्तर सीमेवरील तालुक्यांमधील गावांचा सर्वांगीण विकास करण्यासह निश्चित केलेल्या सीमावर्ती गावांमध्ये राहणाऱ्या लोकांचे जीवनमान यामुळे सुधारणार आहे. यामुळे सीमावर्ती भागातील लोकांना त्यांच्या मूळ गावी राहण्यास प्रोत्साहित करण्यात मदत होईल आणि आणि या गावांमधून होणारे स्थलांतर रोखून लोकसंख्येची स्थिती पूर्ववत करून सीमेच्या सुरक्षिततेत भर पडेल.
या योजनेच्या माध्यमातून देशाच्या उत्तर सीमेवरील 4 राज्ये आणि 1 केंद्रशासित प्रदेशांमधील 19 जिल्हे आणि 46 सीमावर्ती तालुक्यांमध्ये आवश्यक पायाभूत सुविधांच्या विकासासाठी आणि उपजीविकेच्या संधी निर्माण करण्यासाठी निधी प्रदान केला जाईल. यामुळे सर्वसमावेशक विकास साध्य करण्यात आणि सीमावर्ती भागात लोकसंख्या टिकवून ठेवण्यास मदत होईल. पहिल्या टप्प्यात 663 गावांमध्ये हा कार्यक्रम राबवला जाणार आहे.
ही योजना उत्तर सीमेवरील सीमावर्ती गावांतील स्थानिक नैसर्गिक मानवी आणि इतर संसाधनांवर आधारित आर्थिक संवाहकांना ओळखण्यास आणि विकसित करण्यात आणि सामाजिक उद्योजकतेला प्रोत्साहन, कौशल्य विकास आणि उद्योजकतेच्या माध्यमातून तरुण आणि महिलांचे सक्षमीकरण, स्थानिक सांस्कृतिक संवर्धनाद्वारे पर्यटन क्षमतेचा लाभ घेण्यासा समुदाय आधारित संस्था, सहकारी संस्था, स्वयंसहाय्यता गट, स्वयंसेवी संस्था अशा माध्यमातून पारंपारिक ज्ञान आणि वारसा आणि “एक गाव-एक उत्पादन” या संकल्पनेवर आधारित शाश्वत पर्यावरण-शेती व्यवसायांचा विकास याद्वारे "हब आणि स्पोक मॉडेल" वर आधारित विकास केंद्र विकसित करण्यास करण्यात मदत करते.
जिल्हा प्रशासन ग्रामपंचायतींच्या मदतीने व्हायब्रंट व्हिलेज कृती आराखडा तयार करेल. केंद्र आणि राज्य सरकारच्या योजनांची 100% अंमलबजावणीची पूर्तता सुनिश्चित केली जाईल.
ही योजना राबवण्यात येणाऱ्या गावांमध्ये बारमाही रस्त्यांशी जोडणी, पिण्याचे पाणी, 24x7 वीज- सौर आणि पवन ऊर्जेसह कनेक्टिव्हिटी, मोबाइल आणि इंटरनेट कनेक्टिव्हिटी, पर्यटन केंद्रे, बहुउद्देशीय केंद्रे आणि आरोग्य आणि निरामयता केंद्रं स्थापन करण्यासाठी काम केले जाईल.
या योजनेची सीमा क्षेत्र विकास कार्यक्रमात सरमिसळ होणार नाही. 4800 कोटी रुपयांच्या आर्थिक तरतुदीपैकी 2500 कोटी रुपये रस्त्यांसाठी वापरण्यात येणार आहेत.
S.Thakur/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
अफगाणिस्तानच्या राजदूतांना भारतीय डॉक्टरच्या आलेल्या अनुभवाविषयी पंतप्रधानांनी केले ट्वीट
आपल्या अनुभवातून भारत-अफगाणिस्तान मैत्रीचा सुगंध दरवळतो-पंतप्रधान
नवी दिल्ली, 1 जुलै 2021
अफगाणिस्तानचे भारतातील राजदूत फरीद मामुन्दजई यांनी आज डॉक्टर्स दिनानिमित्त केलेल्या ट्वीटला पंतप्रधान नरेंद्र मोदी यांनी उत्तर दिले आहे. या राजदूतांनी, भारतीय डॉक्टरसोबतचा आपला एक भावनिक अनुभव संगीतला आहे. मामुन्दजई एका डॉक्टरकडे उपचारांसाठी गेले होते, त्यावेळी, जेव्हा ते अफगाणिस्तानचे राजदूत असल्याचे डॉक्टरांना कळले, तेव्हा त्या डॉक्टरांनी ‘मी माझ्या बंधूकडून कसलेही पैसे घेणार नाही’ असे सांगत कोणतेही शुल्क आकारले नव्हते. विशेष म्हणजे मामुन्दजई यांनी हे ट्वीट हिंदीत केले आहे. राजदूतांनी सांगितलेल्या या अनुभवातून, भारत-अफगाणिस्तान सबंधांमधील स्नेहाचा दरवळ जाणवतो, अशी प्रतिक्रिया पंतप्रधानांनी दिली आहे.
तसेच, याच ट्वीटवर कॉमेंट करतांना, एका व्यक्तीने मामुन्दजई यांना पंजाबजवळच्या हरीपूरा गावात येण्याचे आमंत्रण दिले आहे. तिथे आणि गुजरातमधील ऐतिहासिक ओळख असलेल्या हरीपूरा गावालाही भेट द्यावी, असे पंतप्रधानांनी या ट्वीट थ्रेड मध्ये म्हटले आहे.
आज राष्ट्रीय डॉक्टर्स दिन आहे.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
खाण मजूरांच्या पाल्यांसाठीच्या शैक्षणिक सहाय्यता शिष्यवृत्तीत वाढ
केंद्रीय श्रम आणि रोजगार मंत्रालयाने महाराष्ट्र आणि गोवा राज्य, तसेच दादरा, नगर हवेली आणि दीव-दमण या केंद्रशासित प्रदेशातील खाण कामगारांच्या पाल्यांसाठी असलेल्या शैक्षणिक सहाय्यता शिष्यवृत्तीत चालू शैक्षणिक वर्ष म्हणजेच 2022-23 साठी वाढ केली आहे.
https://scholarships.gov.in या राष्ट्रीय स्कॉलरशिप पोर्टलवर वाढीव शिष्यवृत्तीसाठी ऑनलाईन नोंदणी सुरु झाली आहे. विडी कामगार, चूना आणि डोलोमाईट, लोह-मँगनीज खाणीतील मजुरांच्या पाल्यांसाठी पहिली ते चौथी 1,000 रुपये, पाचवी- आठवी 1500 रुपये, इयत्ता नववी-दहावीसाठी 2,000 रुपये, अकरावी-बारावीसाठी 3,000 रुपये, आयटीआय, पॉलिटेक्निक, बी एस्सी कृषीसह इतर पदवीसाठी 6,000 रुपये आणि बी.ई., एमबीबीएस, एमबीएसाठी 25,000 रुपये अशी शिष्यवृत्ती मिळेल. पूर्व-मॅट्रिक साठीच्या ऑनलाईन अर्जासाठी 30 सप्टेंबरपर्यंत आणि दहावीनंतरच्या अभ्यासक्रमासाठीच्या ऑनलाईन शिष्यवृत्ती अर्जासाठी 31 ऑक्टोबर पर्यंत मुदत आहे.
ऑनलाईन अर्जातील अडचणी, शिष्यवृत्तीसंबंधी सविस्तर माहितीसाठी श्रम आणि रोजगार मंत्रालयाच्या नागपूर कल्याण आयुक्तालयात 0712-2510200 या दूरध्वनी क्रमांकावर किंवा wcngp-labour[at]nic[dot]in या ई-मेलवर संपर्क करण्याचे आवाहन विभागाकडून करण्यात आले आहे.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 184.97 कोटी लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 15.62 कोटींपेक्षा अधिक लसीच्या न वापरलेल्या उपयोगी मात्रा, शिल्लक.
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,84,97,44,495
|
|
BALANCE AVAILABLE
|
|
15,62,61,306
केंद्र सरकारने सुमारे 184.97  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
15.62  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
आरोग्य आणि कुटुंब कल्याण मंत्रालय
डॉ. मनसुख मांडविया यांनी राज्ये/केंद्रशासित प्रदेशांसह कोविड-19 सार्वजनिक आरोग्य सज्जतेचा आणि राष्ट्रीय कोविड-19 लसीकरण प्रगतीचा घेतला आढावा
आपण यापूर्वी कोविडविरुद्ध प्रभावी लढा दिला आहे आणि यामधून मिळालेल्या शिकवणीचा उपयोग ओमायक्रॉन प्रकाराविरूद्धच्या लढयात पुन्हा लक्ष केंद्रित करण्यासाठी केला पाहिजे
वैद्यकीय पायाभूत सुविधांमधील गंभीर अडथळ्यांवर चर्चा; राज्यांनी ईसीआरपी -II अंतर्गत मंजूर निधीचा अधिक चांगल्या प्रकारे वापर करण्याचे आवाहन
केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी आज राज्यांचे आरोग्य मंत्री आणि राज्ये/केंद्रशासित प्रदेशांचे प्रधान सचिव/ अतिरिक्त मुख्य सचिव यांच्याशी कोविड-19 साठी सार्वजनिक आरोग्य सज्जता आणि राष्ट्रीय कोविड 19 प्रतिबंधक लसीकरण मोहिमेच्या प्रगतीचा आढावा घेण्यासाठी आभासी माध्यमातून संवाद साधला. विषाणूच्या ओमायक्रॉन प्रकाराचे वाढते रुग्ण आणि 15-18 वर्षे वयोगटाचे लसीकरण करण्याचा अलीकडील निर्णय त्याचप्रमाणे निश्चित केलेल्या असुरक्षित वर्गासाठी खबरदारीचा उपाय म्हणून दिला जाणारा प्रिकॉशनरी डोस लक्षात घेऊन, ही बैठक घेण्यात आली. केंद्रीय आरोग्य सचिव राजेश भूषण यांनी या बैठकीची सूत्रे सांभाळली
केंद्रीय आरोग्यमंत्र्यांनी या बैठकीत सुरुवातीपासूनच नमूद केले की, जागतिक स्तरावर, देश त्यांच्या पूर्वीच्या सर्वोच्च रुग्णसंख्येच्या तुलनेत कोविड-19 रुग्णसंख्येत 3-4 पट वाढ अनुभवत आहेत. ओमायक्रॉन उत्परिवर्तन मोठ्या प्रमाणात संक्रामक आहे, रुग्णांची मोठी लाट वैद्यकीय यंत्रणेवर भार आणू शकते त्यामुळे भारत कोविड-19 च्या या लाटेतून सुखरूप बाहेर येण्यासाठी मोठ्या रुग्णवाढीचे व्यवस्थापन करण्याच्या दृष्टीने, पायाभूत सुविधा वाढविण्यात कोणतीही कसर सोडू नये असा सल्ला त्यांनी राज्यांना दिला.
कोविड विषाणूचे उत्परिवर्तन कोणतेही असले तरी सज्जता आणि संरक्षणासाठीचे उपाय सारखेच आहेत, असे डॉ. मांडविया यांनी यासंदर्भात बोलताना सांगतले.तळागाळाच्या स्तरावर काम करण्यासाठी आणि देखरेख तसेच प्रतिबंधक यंत्रणा बळकट करण्याच्या दृष्टीने,राज्यांनी त्यांच्या पथकांमध्ये पुन्हा चैतन्य निर्माण करावे त्याचप्रमाणे राज्यांनी ईसीआरपी -II अंतर्गत मंजूर निधीचा अधिक चांगल्या प्रकारे वापर करावा असे आवाहन त्यांनी केले. यानंतर कोविड व्यवस्थापनाच्या विविध पैलूंवर म्हणजेच रूग्णालयाच्या पायाभूत सुविधांमध्ये वाढीसह; चाचण्यांमध्ये वाढ ;संक्रमणाची साखळी तोडण्यासाठी कठोर प्रतिबंधात्मक उपाय; आणि जनतेमध्ये कोविड प्रतिबंधासाठी सुयोग्य वर्तनावर भर यासंदर्भात व्यापक आणि तपशीलवार चर्चा करण्यात आली.वैद्यकीय पायाभूत सुविधांमधील गंभीर अडथळ्यांवरही चर्चा करण्यात आली.
लसीकरण मोहिमेचे निर्णायक महत्त्व अधोरेखित करताना मंत्री म्हणाले, "आपण 15-18 वयोगटातील लसीकरण आणि पात्र लाभार्थ्यांसाठी खबरदारीचा उपाय म्हणून प्रिकॉशनरी डोसच्या संदर्भात नियोजन करण्यावर लक्ष केंद्रित केले पाहिजे". असुरक्षित वर्गात समावेश असलेल्या आरोग्य सेवेतील कर्मचारी आणि आघाडीवर राहून काम करणाऱ्या कर्मचाऱ्यांचे संपूर्ण लसीकरण करण्यात आले आहे का, हे सुनिश्चित करण्याचे आवाहन डॉ. मनसुख मांडविया यांनी राज्यांना केले.
देशात पायाभूत सुविधांचा विकास आणि लस उत्पादनाला गती देण्यासाठी केंद्र सरकारकडून विविध उपाययोजना केल्या जात आहेत, याकडेही डॉ. मनसुख मांडविया यांनी लक्ष वेधले.संपूर्ण देशाला फायदा होण्याच्या दृष्टीने त्यांनी ,राज्ये/केंद्रशासित प्रदेशांना त्यांच्या सर्वोत्तम पद्धती सामायिक करण्याची विनंती केली
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 75.89 कोटीहून अधिक भारतात रुग्ण बरे होण्याचा सध्याचा दर 97.62%
देशात गेल्या 24 तासात कोरोनाचे 27,176 नवे दैनंदिन रुग्ण
देशातली सध्या उपचाराधीन रुग्णसंख्या  ही आतापर्यंतच्या एकूण रुग्णांच्या 1.05%
साप्ताहिक पॉझीटीव्हिटी दर  गेले 82 दिवस 3% कमी
भारताने गेल्या 24 तासात 61,15,690 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 75.89 कोटीपेक्षा जास्त मात्रा  दिल्या आहेत. एकूण 76,68,216 सत्रांद्वारे मात्रा देण्यात आल्या आहेत.
यामध्ये यांचा समावेश आहे-
|
|
HCWs
|
|
1st Dose
|
|
1,03,65,064
|
|
2nd Dose
|
|
86,27,893
|
|
FLWs
|
|
1st Dose
|
|
1,83,39,480
|
|
2nd Dose
|
|
1,41,57,234
|
|
Age Group 18-44 years
|
|
1st Dose
|
|
30,62,20,932
|
|
2nd Dose
|
|
4,70,46,927
|
|
Age Group 45-59 years
|
|
1st Dose
|
|
14,55,58,893
|
|
2nd Dose
|
|
6,43,69,047
|
|
Over 60 years
|
|
1st Dose
|
|
9,41,72,886
|
|
2nd Dose
|
|
5,00,53,921
|
|
Total
|
|
75,89,12,277
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 38,012 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,25,22,171
रुग्ण कोरोना मुक्त झाले आहेत.
कोरोनातून बरे होण्याचा दर 97.62%.झाला आहे.
सलग 80 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 27,176 नव्या रुग्णांची नोंद झाली.
देशात उपचाराधीन रुग्णांची संख्या 3,51,087 आहे.उपचाराधीन रुग्ण, आतापर्यंतच्या एकूण पॉझिटीव्ह रुग्णांच्या 1.05% आहेत.
चाचण्या करण्याच्या क्षमतेत वाढ सुरु असून देशात गेल्या 24 तासात 16,10,829 चाचण्या करण्यात आल्या. भारताने आतापर्यंत 54.60 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.00% असून गेले 82 दिवस 3% पेक्षा कमी आहे. दैनंदिन पॉझीटीव्हिटी दर 1.69% असून गेले 16 दिवस 3% पेक्षा कमी आणि 99 दिवस 5% पेक्षा कमी आहे.
युवा व्यवहार आणि क्रीडा मंत्रालय
राष्ट्रीय रोल बॉल स्पर्धेत मुलांच्या गटात गुजरात - छत्तीसगढ संयुक्त संघाने तर मुलींच्या गटात महाराष्ट्र - ओडिशा संयुक्त संघाने विजेतेपद पटकावले
पुणे , दि. 30 नोव्हेंबर
केंद्र सरकारच्या क्रीडा आणि युवक कल्याण मंत्रालयाअंतर्गत क्रीडा विभागाने पुण्यात आयोजित केलेल्या एक भारत श्रेष्ठ भारत राष्ट्रीय रोल बॉल स्पर्धेत मुलांच्या गटात गुजरात - छत्तीसगढ संयुक्त संघाने तर मुलींच्या गटात महाराष्ट्र - ओडिशा संयुक्त संघाने विजेतेपद पटकावले .
पुण्यातील बाणेर इथल्या जिल्हा रोल बॉल संघटनेच्या मैदानावर दिनांक 27 ते 29 नोव्हेंबर या कालावधीत दोन फेऱ्यांमध्ये ही स्पर्धा पार पडली . मुलांच्या अंतिम फेरीतील सामन्यात गुजरात छत्तीसगढ संयुक्त संघाने मध्य प्रदेश मणिपूर नागालँड संयुक्त संघाचा 7-4 असा पराभव केला तर मुलींच्या गटात महाराष्ट्र ओडिशा संयुक्त संघाने मध्य प्रदेश मणिपूर नागालँड संयुक्त संघाला 5-3 अशा गुणांनी पराभूत केले .
स्पर्धेचा पारितोषिक वितरण समारंभ राणी लक्ष्मीबाई मुलींच्या लष्करी शाळेचे प्रमुख विंग कमांडर एम . यज्ञरामन  आणि आंतरराष्ट्रीय रोल बॉल संघटनेचे सचिव राजू दाभाडे यांच्या हस्ते पार पडला . यावेळी महाराष्ट्र रोल बॉल संघटनेचे अध्यक्ष संदीप खर्डेकर आणि अन्य पदाधिकारी उपस्थित होते. एक भारत श्रेष्ठ भारत ही संकल्पना पंतप्रधान नरेंद्र मोदी यांनी २००१६ साली मांडली.या अंतर्गत विविध खेळांच्या राष्ट्रीय स्पर्धा आयोजित केल्या जातात व त्यात २/३ राज्यातील खेळाडूंची एक टीम तयार केली जाते आणि अश्याच पद्धतीने तयार केलेल्या दुसऱ्या टीम सोबत खेळ रंगतो असे संदीप खर्डेकर यांनी स्पष्ट केले.याद्वारे विविध राज्यातील खेळाडुंमध्ये परस्पर स्नेह वृद्धिंगत होतो व देशभरातील सर्व खेळाडू एकमेकांशी जोडले जातात. तीन दिवस रंगलेल्या या स्पर्धेच्या माध्यमातून कोण जिंकले यापेक्षा खेळ भावना जिंकली आणि एक भारत श्रेष्ठ भारत ही संकल्पना मूर्त स्वरूपात आल्याचे समाधान वाटते असेही खर्डेकर म्हणाले. याच उपक्रमाअंतर्गत राष्ट्रीय रोलबॉल स्पर्धेचे आयोजन करण्यात आले होते .भारतीय रोलबॉल संघटनेच्या मान्यतेने आणि महाराष्ट्र रोल बॉल संघटना व पुणे जिल्हा रोल बॉल संघटनेच्या वतीने पुण्यातील जिल्हा रोल बॉल मैदानावर गेल्या 3 दिवसांत या स्पर्धा पार पडल्या .एकंदर दोन टप्प्यात मुले आणि मुली अशा दोन विभागात स्पर्धा घेण्यात आली . देशभरातील हिमाचल प्रदेश, उत्तराखंड , उत्तर प्रदेश , मध्य प्रदेश , अरुणाचल प्रदेश , मणिपूर , नागालँड , मेघालय , गुजराथ , छत्तीसगढ , ओरिसा , कर्नाटक , केरळ आणि यजमान महाराष्ट्राचे संघ या स्पर्धेत सहभागी झाले होते . स्पर्धेचे उद्घाटन महाराष्ट्राचे उच्च आणि तंत्र शिक्षण मंत्री चंद्रकांत पाटील यांच्या हस्ते 27 नोव्हेंबर रोजी झाले होते . राष्ट्रीय स्तरावरील या रोल बॉल स्पर्धेला पुणे परिसरातील क्रीडाप्रेमी प्रेक्षकांकडून उत्स्फूर्त प्रतिसाद मिळाला .